豹斑海豹

豹斑海豹又叫豹紋海豹，豹海豹，係南極洲第二最大隻嘅海豹，但佢喺南極食物鏈最高層次，專家估計嗰度得殺人鯨同人類先可以殺死佢。有 26 歲命。早期嘅探險家稱佢為「海上之豹」，「兇猛俊美之獸」。

生理構造 
豹斑海豹足足有3米長，體重200-455千克。有好強壯嘅肌肉，毛灰色，平滑。有尖牙，但唔可以ၻ嘢，所以條頸要唔停扭足160度，且不斷揈‎頭，方便撕開獵物嘅肉。佢係食蟹海豹嘅遠親。

習性 

豹斑海豹一般都係單獨生活，加上活動範圍大，又鍾意喺積冰上四圍游，所以目前對佢嘅資料唔多，只知佢係一種好惡嘅海豹，試過間接害死咗一個女科學家。但後期有人同佢做過研究，發現佢唔係傳聞中咁鍾意襲擊人。叫聲低沉，好似電鑽咁嘅聲。

分佈 
主要響南極環流地區生活，但有啲可能會游到南美洲、南非、澳洲同紐西蘭。

食啲乜 
豹斑海豹係兇猛嘅食肉獸，乜都食。細個會食魚，燐蝦，魷魚，但到大隻啲時會捉企鵝，甚至會食食蟹海豹仔同埋南喬治亞島附近嘅柯古倫海狗仔。佢哋喺淺水游，方便搵獵物。

資料來源 
《國家地理雜誌中文版》，2006年11月號。
《自然珍藏系列：哺乳動物圖鑑》ISBN 7-5057-2025-2

海豹